62017TJ0649_INF
Rozsudok Všeobecného súdu (šiesta komora) z 28. mája 2020 –ViaSat/Komisia
(vec T‑649/17)
„Prístup k dokumentom – Nariadenie (ES) č. 1049/2001 – Dokument týkajúci sa opatrení na zabezpečenie dosiahnutia súladu vybraných a oprávnených operátorov mobilných satelitných služieb so všeobecnými podmienkami rozhodnutia 626/2008/ES – Implicitné a explicitné zamietnutie prístupu – Výnimka týkajúca sa ochrany účelu inšpekcií, vyšetrovania a kontroly – Prevažujúci verejný záujem – Čiastočné zamietnutie prístupu“
1.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Nedodržanie lehôt, ktoré boli stanovené na odpovedanie na žiadosť o prístup, Komisiou – Implicitné rozhodnutie o zamietnutí – Zrušenie prijatím explicitného rozhodnutia o zamietnutí – Možnosť podať opravný prostriedok proti implicitnému rozhodnutiu – Neexistencia
(nariadenie Európskeho parlamentu a Rady č. 1049/2001, články 7 a 8)
(pozri body 17, 18)
2.
Súdne konanie – Rozhodnutie alebo nariadenie nahradzujúce napadnutý akt v priebehu konania – Návrh na úpravu žaloby – Podmienky
(Rokovací poriadok Všeobecného súdu, článok 86 ods. 1 a 2)
(pozri bod 19)
3.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Povinnosť inštitúcie pomôcť v prípade žiadosti, ktorá nie je dostatočne presná
(nariadenie Európskeho parlamentu a Rady č. 1049/2001, článok 6 ods. 2)
(pozri body 23, 24)
4.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Ciele – Zásada čo najširšieho prístupu – Reštriktívny výklad výnimiek zo zásady prístupu
(článok 1 druhý odsek a článok 10 ods. 3 ZFEÚ; článok 15 ods. 1 a článok 298 ods. 1 ZFEÚ; Charta základných práv Európskej únie, článok 42; nariadenie Európskeho parlamentu a Rady č. 1049/2001, odôvodnenia 1 a 2, ako aj článok 1)
(pozri body 34 – 37)
5.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Reštriktívny výklad a uplatnenie – Povinnosť konkrétneho a individuálneho preskúmania s ohľadom na dokumenty, na ktoré sa vzťahuje výnimka – Rozsah
(nariadenie Európskeho parlamentu a Rady č. 1049/2001, článok 4)
(pozri body 38 – 42)
6.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana účelu inšpekcií, vyšetrovania a kontroly – Rozsah – Uplatnenie na dokument týkajúci sa opatrení na zabezpečenie dosiahnutia súladu vybraných a oprávnených operátorov mobilných satelitných služieb so všeobecnými podmienkami rozhodnutia 626/2008
(článok 288 štvrtý odsek ZFEÚ; nariadenie Európskeho parlamentu a Rady č. 1049/2001, článok 4 ods. 2 tretia zarážka; rozhodnutie Európskeho parlamentu a Rady č. 626/2008)
(pozri body 65 – 72, 74 – 82, 84, 85, 88, 95, 120, 121)
7.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana účelu inšpekcií, vyšetrovania a kontroly – Prevažujúci verejný záujem, ktorý odôvodňuje zverejnenie dokumentov – Pojem – Dôkazné bremeno
(nariadenie Európskeho parlamentu a Rady č. 1049/2001, článok 4 ods. 2)
(pozri body 102 – 105, 107 – 112)
8.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Zamietnutie založené na viacerých výnimkách – Dôvodnosť jednej z výnimiek – Dostatočná povaha na odôvodnenie rozhodnutia o zamietnutí
(nariadenie Európskeho parlamentu a Rady č. 1049/2001, článok 4)
(pozri body 124 – 127)
Predmet
Žaloba podľa článku 263 ZFEÚ na zrušenie implicitného rozhodnutia Komisie o zamietnutí žiadosti žalobkyne z 31. mája 2017 o prístup k „cestovnej mape opatrení na dosiahnutie súladu vybraných a oprávnených operátorov mobilných satelitných služieb (MMS) so všeobecnými podmienkami rozhodnutia Európskeho parlamentu a Rady č. 626/2008/ES z 30. júna 2008 o výbere a povolení systémov zabezpečujúcich mobilné satelitné služby (MSS) vrátane postupných nových krokov a zodpovedajúcich časových limitov“ a následne na zrušenie rozhodnutia Komisie C(2017) 8219 final z 1. decembra 2017 o odmietnutí prístupu k uvedenej cestovnej mape
Výrok
1.
Konanie o zákonnosti implicitného rozhodnutia Európskej komisie o zamietnutí žiadosti ViaSat, Inc. z 31. mája 2017 k „cestovnej mape opatrení na dosiahnutie súladu vybraných a oprávnených operátorov mobilných satelitných služieb (MMS) so všeobecnými podmienkami rozhodnutia Európskeho parlamentu a Rady č. 626/2008/ES z 30. júna 2008 o výbere a povolení systémov zabezpečujúcich mobilné satelitné služby (MSS) vrátane postupných nových krokov a zodpovedajúcich časových limitov“ sa zastavuje.
2.
V zostávajúcej časti sa žaloba zamieta.
3.
ViaSat znáša tri štvrtiny svojich vlastných trov konania a tri štvrtiny trov konania, ktoré vynaložili Komisia a Inmarsat Ventures Ltd.
4.
Komisia znáša jednu štvrtinu svojich vlastných trov konania a jednu štvrtinu trov konania, ktoré vynaložili ViaSat a Inmarsat Ventures.